《清明遣兴呈郭次张》
宋代·李洪

倦游佳节负清明，禁籞芳菲未遍经。
杨柳堆烟犹冉弱，杏花著雨半飘零。
街头车马来还去，客里壶觞醉复醒。
賸喜祥林洗尘土，吴山相对眼偏青。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。